กอช.เล็งลงทุนหุ้นSET50
กอช.ปรับแผน จ่อลงทุนใน SET50 พร้อมตราสารหนี้ 3-5 ปี รับมือดอกเบี้ยขาขึ้น ดันผลตอบแทนที่ 3%นายสมพร จิตเป็นธม เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช.ได้ปรับแผนการลงทุนปี 2560 โดยคาดว่าจะได้ผลตอบแทนการลงทุน ที่รวมดอกเบี้ยจากการลงทุนในตราสารและการลงทุนในหุ้น และหุ้นกู้เอกชน อยู่ที่ระดับ 3%ทั้งนี้ จะปรับแผนการลงทุนในตราสารหนี้ระยะยาว อายุเฉลี่ย 3-5 ปี ให้สอดรับกับแนวโน้มดอกเบี้ยขาขึ้น โดยตั้งเป้าลดสัดส่วนเงินลงทุนในเงินฝากและพันธบัตรที่กระทรวงการคลังค้ำประกันที่มีถึง 72.20% เหลือ 4-50% นอกจากนี้จะเพิ่มการลงทุนในหุ้น 15% ของพอร์ต โดยเน้นลงทุนในหุ้นกลุ่ม SET50 เพื่อหารายได้จากเงินปันผล จากที่ผ่านมา กอช.ยังไม่เคยลงทุนในหุ้น โดยกฎกระทรวงกำหนดเพดานให้ กอช.ลงทุนในหุ้นได้ไม่เกิน 20% และจะเพิ่มสัดส่วนการลงทุนในหุ้นกู้เอกชน จาก 26.35% ในปีที่ผ่านมา เป็น 30% ภายในปีนี้สำหรับภาพรวมปี 2559 กอช.มีเงินสะสมและเงินสมทบรวม 2,080 ล้านบาท อัตราผลตอบแทนโดยเฉลี่ยของทรัพย์สินทั้งหมดในพอร์ตการลงทุนเท่ากับ 2.08% ราคาสินทรัพย์ กอช.ต่อหน่วยลงทุนเท่ากับ 10.0847 บาท/หน่วย คิดเป็นอัตราผลตอบแทนโดยเฉลี่ยของทรัพย์สินทั้
21 มี.ค. 2560

กอช.ปรับแผน จ่อลงทุนใน SET50 พร้อมตราสารหนี้ 3-5 ปี รับมือดอกเบี้ยขาขึ้น ดันผลตอบแทนที่ 3%นายสมพร จิตเป็นธม เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช.ได้ปรับแผนการลงทุนปี 2560 โดยคาดว่าจะได้ผลตอบแทนการลงทุน ที่รวมดอกเบี้ยจากการลงทุนในตราสารและการลงทุนในหุ้น และหุ้นกู้เอกชน อยู่ที่ระดับ 3%ทั้งนี้ จะปรับแผนการลงทุนในตราสารหนี้ระยะยาว อายุเฉลี่ย 3-5 ปี ให้สอดรับกับแนวโน้มดอกเบี้ยขาขึ้น โดยตั้งเป้าลดสัดส่วนเงินลงทุนในเงินฝากและพันธบัตรที่กระทรวงการคลังค้ำประกันที่มีถึง 72.20% เหลือ 4-50% นอกจากนี้จะเพิ่มการลงทุนในหุ้น 15% ของพอร์ต โดยเน้นลงทุนในหุ้นกลุ่ม SET50 เพื่อหารายได้จากเงินปันผล จากที่ผ่านมา กอช.ยังไม่เคยลงทุนในหุ้น โดยกฎกระทรวงกำหนดเพดานให้ กอช.ลงทุนในหุ้นได้ไม่เกิน 20% และจะเพิ่มสัดส่วนการลงทุนในหุ้นกู้เอกชน จาก 26.35% ในปีที่ผ่านมา เป็น 30% ภายในปีนี้สำหรับภาพรวมปี 2559 กอช.มีเงินสะสมและเงินสมทบรวม 2,080 ล้านบาท อัตราผลตอบแทนโดยเฉลี่ยของทรัพย์สินทั้งหมดในพอร์ตการลงทุนเท่ากับ 2.08% ราคาสินทรัพย์ กอช.ต่อหน่วยลงทุนเท่ากับ 10.0847 บาท/หน่วย คิดเป็นอัตราผลตอบแทนโดยเฉลี่ยของทรัพย์สินทั้งหมดในพอร์ตการลงทุนของ กอช. โดยเฉลี่ยเท่ากับ 1.87%“อยากแจ้งสมาชิกว่าอย่าตกใจ ที่เห็นผลราคาสินทรัพย์ ต่อหน่วยลงทุนในปีที่ผ่านมาลดลง เนื่องจากเป็นเพราะความผันผวนในเรื่องของอัตราดอกเบี้ย ที่มีผลต่อตลาดตราสาร โดยในปีนี้ กอช.ได้ปรับนโยบายการลงทุน ซึ่งเชื่อว่าสมาชิกจะได้รับผลตอบแทนที่ดีขึ้น โดยในระยะยาว กอช. เน้นการลงทุนที่ไม่มีความเสี่ยงเพื่อให้ผลตอบแทนสมาชิกที่อยู่จนถึงวันที่เกษียณได้รับผลตอบแทนไม่น้อยกว่าการฝากประจำ 12 เดือน” นายสมพรกล่าวอย่างไรก็ดี เพื่อให้มีโอกาสสร้างผลตอบแทนได้มากขึ้น การลงทุนของ กอช. อาจเผชิญความผันผวนกว่าเดิมแต่เป็นเพียงความผันผวนระยะสั้น ซึ่งจะเป็นผลดีต่อการออมระยะยาวของสมาชิก หากสมาชิกมีการออมจนครบกำหนดอายุ 60 ปี จะทำให้มีเงินออมเพียงพอ มีโอกาสได้รับผลประโยชน์มากขึ้นด้วย